b'\n_START_ARTICLE_\nVendingas\n_START_SECTION_\nPrekybini\xc5\xb3 automat\xc5\xb3 istorija Lietuvoje\n_START_PARAGRAPH_\nLietuvoje prekybiniai automatai atsirado sovietin\xc4\x97s okupacijos metais ir prekiavo daugiausiai vaisvandeniais. XX a. pabaigoje mokyklose, \xc4\xafstaigose, biuruose paplito automatizuoti kavos ir arbatos tiekimo aparatai. 2009 metais atsirado pieno savitarnos aparatai \xc4\xaf kuriuos \xc5\xa1vie\xc5\xbei\xc4\x85 pien\xc4\x85 \xc4\x97m\xc4\x97 tiekti patys \xc5\xabkininkai. Pirmiausiai \xc5\xa1ie aparatai atsirado Klaip\xc4\x97doje. \xc5\xa0iuo metu Klaip\xc4\x97doje pieno i\xc5\xa1 \xc5\xa1i\xc5\xb3 aparat\xc5\xb3 galima \xc4\xafsigyti \xe2\x80\x9eV\xc4\x97trung\xc4\x97s\xe2\x80\x9c ir \xe2\x80\x9eMaxima\xe2\x80\x9c  mi\xc5\xa1ko rajono prekybos centre.\n_START_SECTION_\nPrekybini\xc5\xb3 automat\xc5\xb3 istorija Rusijoje ir TSRS\n_START_PARAGRAPH_\n1898\xc2\xa0m. garsi Peterburgo konditerijos \xc4\xafmon\xc4\x97 \xe2\x80\x9e\xc5\xbdor\xc5\xbeas Bormanas\xe2\x80\x9c (rus. \xd0\x96\xd0\xbe\xd1\x80\xd0\xb6 \xd0\x91\xd0\xbe\xd1\x80\xd0\xbc\xd0\xb0\xd0\xbd) pastat\xc4\x97 automat\xc4\x85 gaminti \xc5\xa1okolado plyteles. Automatas dirbo neilgai ir planai i\xc5\xa1statyti prekybos automatus per vis\xc4\x85 Peterburg\xc4\x85 \xc5\xbelugo._NEWLINE_Pirma serijin\xc4\x97 prekybos automat\xc5\xb3 gamyba TSRS prasid\xc4\x97jo 1956\xc2\xa0m._NEWLINE_Prekybos automat\xc5\xb3 vystymasis prasid\xc4\x97jo XX a. po 50-\xc5\xb3j\xc5\xb3 po garsios Nikitos Chru\xc5\xa1\xc4\x8diovo kelion\xc4\x97s \xc4\xaf JAV. Maskvoje buvo pastatyta apie 10 t\xc5\xabkst. gazuoto vandens pardavimo automat\xc5\xb3. Gazuoto vandens pardavimo automatai stov\xc4\x97jo visoje TSRS teritorijoje, \xc4\xafskaitant Lietuv\xc4\x85._NEWLINE_Visose Maskvos metro stotyse stov\xc4\x97jo \xc5\xbeeton\xc5\xb3, skirt\xc5\xb3 va\xc5\xbeiuoti metro, prekybos automatai, o daugelyje gele\xc5\xbeinkelio sto\xc4\x8di\xc5\xb3 prekybos automatai pardavin\xc4\x97jo bilietus. Stambiuose miestuose (Maskvoje, Leningrade ir kt.) buvo populiar\xc5\xabs laikra\xc5\xa1\xc4\x8di\xc5\xb3 prekybos automatai._NEWLINE_70\xe2\x80\x93aisiais TSKP CK generalinis sekretorius Leonidas Bre\xc5\xbenevas po kelion\xc4\x97s u\xc5\xbesienyje liep\xc4\x97 atidaryti Maskvoje \xe2\x80\x9eAvtmattorgo\xe2\x80\x9c parduotuv\xc4\x99. Prekybin\xc4\x97 \xc4\xafstaiga be pardav\xc4\x97j\xc5\xb3 buvo atidaryta prie\xc5\xa1ais Lenino komjaunimo vardo teatr\xc4\x85. Pirk\xc4\x97j\xc5\xb3 joje buvo nedaug: automatai pardavin\xc4\x97jo sumu\xc5\xa1tinius su s\xc5\xabriu ir virta de\xc5\xa1ra. \xc4\xaemon\xc4\x97 \xe2\x80\x9eAvtomattorg\xe2\x80\x9c i\xc5\xa1leido 12 r\xc5\xab\xc5\xa1i\xc5\xb3 automat\xc5\xb3, kurie buvo tiekiami \xc4\xaf visus stambius TSRS miestus. Bet \xe2\x80\x9eAvtomattorg\xc4\x85\xe2\x80\x9c galiausiai u\xc5\xbedar\xc4\x97, nes tokia \xc5\xabkio \xc5\xa1aka prad\xc4\x97jo \xc5\xbelugti.\n_START_SECTION_\nPasaulin\xc4\x97 vendingo rinka\n_START_PARAGRAPH_\nJAV 2001\xc2\xa0m. vendingas sudar\xc4\x97 24,34 milijardo JAV doleri\xc5\xb3 (1992\xc2\xa0\xe2\x80\x93 17,4 milijardo). Daugiau kaip 35\xc2\xa0% prekybos automat\xc5\xb3 JAV pastatyta gamybin\xc4\x97se \xc4\xafmon\xc4\x97se, 27\xc2\xa0%\xc2\xa0\xe2\x80\x93 biuruose, 9\xc2\xa0%\xc2\xa0\xe2\x80\x93 mokslo \xc4\xafstaigose, apie 5\xc2\xa0% vie\xc5\xa1bu\xc4\x8diuose, restoranuose ir ligonin\xc4\x97se ir 12\xc2\xa0% vie\xc5\xa1ose vietose. Pagal JAV Darbo ministerijos duomenis vienas prekybos automatas per valand\xc4\x85 savo \xc5\xa1eimininkui duoda vidutini\xc5\xa1kai 70,58 JAV dolerio pelno. 2001\xc2\xa0m. duomenimis, automatuose daugiausia parduodama gaivi\xc5\xb3j\xc5\xb3 g\xc4\x97rim\xc5\xb3 (28,2\xc2\xa0%\xc2\xa0\xe2\x80\x93 6,86 mlrd. JAV doleri\xc5\xb3) ir saldaini\xc5\xb3 (24,9\xc2\xa0%\xc2\xa0\xe2\x80\x93 6 mlrd. JAV doleri\xc5\xb3)._NEWLINE_EVA (European Vending Association) duomenimis, Europoje veikia 4,5 milijono prekybos automat\xc5\xb3. Per metus per juos parduodama preki\xc5\xb3 u\xc5\xbe $20 milijard\xc5\xb3. Analitik\xc5\xb3 teigimu, \xc5\xa1is rodiklis did\xc4\x97ja 5-10\xc2\xa0% per metus. Europoje prekybos automatais daugiausiai naudojasi vokie\xc4\x8diai: Vokietijoje yra 2 milijonai prekybos automat\xc5\xb3. Jungtin\xc4\x97je Karalyst\xc4\x97je\xc2\xa0\xe2\x80\x93 apie 500 t\xc5\xabkstan\xc4\x8di\xc5\xb3. 2002 metais Man\xc4\x8desteryje atsidar\xc4\x97 pirmas valstyb\xc4\x97je automatizuotas prekybos centras, kuriame parduodama 150 pavadinim\xc5\xb3 preki\xc5\xb3._NEWLINE_Japonijoje prekybos automat\xc5\xb3 vaidmuo prekyboje vos ne svarbiausias. Toki\xc5\xb3 ma\xc5\xa1in\xc5\xb3 kiekis valstyb\xc4\x97je\xc2\xa0\xe2\x80\x93 5,6 milijono (1 automatas 23 gyventojams). J\xc5\xb3 parduodamos produkcijos kiekis\xc2\xa0\xe2\x80\x93 apie 60 milijard\xc5\xb3 JAV doleri\xc5\xb3 (pats did\xc5\xbeiausias pasaulyje)._NEWLINE_Prekybos automatuose parduodamos labai \xc4\xafvairios prek\xc4\x97s: nuo prezervatyv\xc5\xb3 iki drabu\xc5\xbei\xc5\xb3.'